ZAPISNIK
7. sjednice VMO Borongaj Lugovi, održane 02. studenog 2021. s početkom u 20:00 u prostorijama MS Borongaj Lugovi

Nazočni:
1. Ivana Perković
2. Bruno Rižmarić
3. Petar Miočević
4. Ivica Milković

Zapisnik 6. sjednice VMO Borongaj Lugovi prihvaćen je jednoglasno bez rasprave.
Predsjednica VMO predlaže dnevni red 7. sjednice VMO Borongaj Lugovi. Prijedlog je prihvaćen jednoglasno bez rasprave. Prihvaćen je sljedeći 
D N E V N I   R E D 
1. Aktualna komunalna problematika
2. Izvješća, pitanja i prijedlozi
Ad. 1.) Aktualna komunalna problematika
	Predsjednica VMO otvara raspravu po ovoj točki dnevnog reda.
	Predsjednica VMO izvještava članove o problemu glomaznog otpada u Šušnjevičkoj ulici, vezano za žalbu koju je podnio g. Modrić. Predsjednica izvještava članove kako je kontaktirala gradsku tvrtku Čistoća te kako je rečeno da glomazni otpad ne odvoze do daljnjeg. Utvrđeno je kako se mora pronaći rješenje kako bi se navedeni problem čim prije riješio te da treba stupiti u kontakt s građanima koji žive na tom području.
	Predsjednica VMO također izvještava članove o upitu gđe Hačko vezano za poslovni objekt koji trenutno koristi Konzum plus d.o.o. na adresi ulica Vukomerec 20. S obzirom da se gradi novi poslovni objekt kod raskrižja s Trgetskom ulicom, gđa Hačko želi znati što će se dogoditi s postojećim objektom koji se nalazi na privatnom zemljištu. Obaviještena je kako će se članovi VMO raspitati vezano za planove tvrtke Konzum vezano za navedeni objekt, ali kako se ti planovi mogu promijeniti s obzirom da se navedeni objekt nalazi na privatnom zemljištu.
Ad. 2) Izvješća, pitanja i prijedlozi
	Predsjednica VMO izvještava prisutne članove o aktivnostima poduzetima od posljednje sjednice. Ističe kako je posađeno 28 stabala u parku za pse i dječjem igralištu na južnoj strani ulice Vukomerec između kb. 28 i 36, te kako je postavljena pješačka staza kod zgrade na južnoj strani ulice Vukomerec kod kb. 38. Prisutni članovi VMO ustanovljuju kako su zadovoljni izvedenim radovima.
	Predsjednica VMO izvještava prisutne članove kako su na e-mail adrese dobili rješenje za postavljanje prometnih ogledala na križanju ulice Vukomerec sa Žbandajskim putem i Tinjanskom ulicom, te kako će navedena ogledala biti postavljena u najkraćem mogućem roku.
	Potpredsjednik VMO izvještava članove VMO o izvršenom izvidu prometne signalizacije, s ciljem poboljšanja iste i povećanja sigurnosti prometa na cestovnim prometnicama na području MO. Kao problematične točke izdvojeni su pješački prijelazi na ulici Vukomerec kod raskrižja sa Savudrijskom ulicom i Rakaljskom ulicom, te je utvrđeno kako bi pješački prijelaz/uspornik prometa na ulici Vukomerec kod kb. 38 mogao biti dodatno obilježen. Potpredsjednik VMO je najavio kako će biti napravljeni dodatni izvidi te održan sastanak s djelatnicima Zavoda za signalizaciju Fakulteta prometnih znanosti Sveučilišta u Zagrebu kako bi se navedena poboljšanja prometne signalizacije mogla izvršiti profesionalno i stručno.
	Predsjednica VMO izvještava prisutne članove kako su sve nadležne službe obaviještene o potrebi uklanjanja horizontalne prometne signalizacije i nadstrešnice na starom autobusnom stajalištu na ulici Vukomerec kod kb. 19 te kako se realizacija navedenog očekuje u najkraćem mogućem roku.
	Ovime je iscrpljen dnevni red te je 7. sjednica VMO Borongaj Lugovi zaključena u 20:30 sati.

